ПРЕДШКОЛСКА УСТАНОВА”НАША РАДОСТ“ КРУПАЊ

                                                  ОСНАЖИМО ОРГАНИЗАМ ДЕЦЕ У ЗАШТИТИ ОД ВИРУСА
      Веома је важно да док је на снази пандемија због коронавируса јачамо имунитет.У томе да сачувамо и унапредимо своје здравље  могу нам помоћи:
-изузетно важне мере хигијене ( руку, намирница,амбалажа ,радних површина и правилних навика приликом припреме хране,просторија у којима боравимо...)
-правилна исхрана 
-физичка активност
- избегавање групних окупљања 
 Важно је пратити и поштовати мере које нам препоручују надлежне  локалне, републичке службе путем медија јавног информисања.
Руке често долазе у додир са предметима,површинама и амбалажама које могу бити контаминиране.Несвесно додирујемо лице преносећи вирус у очи,нос, уста и где нас могу    заразити.
Прање руку сапуном и топлом водом  убија вирусе који могу бити на нашим рукама. 
За децу  препоручено прање руку  после кијања,кашљања,шетње,игре, коришћења тоалета,додиривања прљавих површина, пре и после јела...
 За  одрасле све наведено као за децу уз додатак после доласка  из продавнице,апотеке, са  посла  и још много тога али нарочито  је важно прање руку пре, током и после припреме хране.
Званични став ЕFSA европске агенције за сигурност хране јесте да се вирус не преноси храном.
Међутим, посебну пажњу обратите на амбалаже разних намирница ,њих је потребно пребрисати дезинфекционим средством,уколико намирнице доносите у  кесама из продавница, одмах по доласку  те кесе баците.Препорука је да користите цегере које лако и често можете опрати.
Вирус се површинама задржава  од 49 сати до 9 дана у зависности од подлоге (на металним   до 12 сати, на пластичним до 9 дана).Чишћење површина било којим кућним препаратима  је од велике користи. Потребно је користити и дезинфекциона средства јер она сузбијају  коронавирусе.
Просторије у којима боравите што чешће проветравати. Играчке са којима се ваше дете игра често прати и дезинфиковати.

Поред изузетно важних мера хигијене потребно је обратити пажњу и на правилну исхрану поштујући основне принципе. Основни принципи правилне исхране су:
-рационална исхрана (представља однос између количине унете и утрошене хране, истовремено и коришћење намирница које су јефтиније али једнако вредне,тако да не умањују вредност оброка)
-уравнотежена исхрана (оптимална количина хранљивих састојака,исхрана не сме бити ни преобилна ни дефицитарна)
-разноврсна исхрана  (подразумева и групе намирница и врсте јела)
-равномерност оброка ( потребна је уоброченост , три главна оброка и две ужине,размак од 2,5 до 3 сата)
Користите намирнице у вашој и исхрани ваше деце, које јачају  имуни систем:
-лимун који је један од најбољих извора витамина C и антиоксиданаса.Такође користите поморанџе,мандарине,киви,јагоде ,грејпфрут и они су богати витамином C 
(пијте млаке лимунаде у које можете додати и ђумбир,чајеве).
Једите супе направљене од костију (говеђих ,пилећих) и поврћа, оне су богате витаминима и минералима и  делују умирујуће на респираторна стања,
-црни лук има противупално дејство,
-бели лук
-јабуково сирће је корисно због дезинфекционог дејства чак и према најотпорнијим бактеријама и вирусима ( можете га користити у салатама и у напицима ),
-користити маслиново уље , свињску маст, авокадо (маслиново уље у салатама је извор 
  здравих масти које јачају имунинет),
-ђумбир,као  најмоћнији зачин у смањењу упала,јачању имунитета,смањењу болова у грлу(додатак у лимунадама ,чајевима, воћним природним соковима),
-додајте куркуму у чорбаста јела
Наш организам оснажују и многе зачинске биљке као што је босиљак, оригано, рузмарин, додајте их у салате или их користити приликом маринаде меса.Значајан је и унос лековитих биљака са позитивним дејством на наш организам као што је зова, нана,матичњак 
-од чајева препорука су чај од матичњака, ђумбира и маслачка
-потребно је дневно унети довољне количине воде (до 8 чаша дневно).
Уколико смо физички активни,проводили доста времена у топлој просторији потребне су и додатне количине.Препорука је воду сипати и пити из стаклених посуда и чаша.Уношење течности и довољна хидратација су пресудни за наш имуни систем,циркулацију,нервни систем и рад свих органа.
Значајна у исхрани је  група поврћа где спада карфиол, броколи,прокељ,купус ,кељ,рен  јер су богати антиканцерогеним  и биолошки активним једињењима.
-уврстите у исхрану орашасто и суво воће као здраве грицкалице,
-користите немасна меса,рибу,јаја, сир ,
-пасуљ,сочиво
-бирајте производе од целог зрна ( већи унос биљних влакана)
-ограничити унос слаткиша,чипса,смокија( понекад  их понудити  деци да не би жудела за њима и узимала их кришом)
-ограничити  унос газираних пића
-избегавати  пржење, поховање јела,прихватљива термичка обрада је кување и печење без масноћа
-понудити детету да са вама учествује у планирању оброка који треба да буде разноврстан
-усталите распоред оброка и ужина ( три главна оброка и две ужине)
- укључите децу у било какву обавезу у домаћинству ,може и у процес припреме хране,биће им забавно
-покажите им како читате декларације на намирницама и објасните им шта тамо све пише
-створите мале залихе овсених,јечмених пахуљица,интегралног пиринча,проса, орашастог и сувог воћа
-објасните им значај  избора  и увођења позитивних промена у исхрани
За имунитет је од значаја физичка активност од  30 минута дневно (може и два пута по 15), пет дана недељно. Деца су физички активна и кроз своје игре.Подстичите их да вежбају ,тако смањују напетост и побољшавају расположење.На добро расположење утиче и квалитетан сан.
Избегавајте групна окупљања (рођендане, славе, разне прославе).Корона се шири респираторним капљицама које излазе из уста или носа особа које имају грозницу или кашљу.Држите се подаље од њих. Будите здрави,храбри и насмејани у својој кући.
                                                                        дијететичар-нутрициониста  Драгица Марјановић
        

